De i Danmark paa Leddyr optrædende 
Snyltesvampe. 
Af 
E. Rostrup. 
Naar jeg tillader mig at give en Meddelelse om de hidtil hos os 
fundne insektbeboende Snyltesvampe er det ikke fordi der er noget 
stort Antal at registrere som danske, men snarere for at tilveje- 
bringe et samlet Grundlag at bygge videre paa, i det Haab at flere 
ville være agtpaagivende for disse Svampeformer, naar Opmærk- 
somheden var bleven henledet paa dem. Der er næppe Tvivl om 
at Zoologer og da særlig Entomologer ofte maa træffe Insekter, 
som ere dræbte af Svampe, og særlig maa dette sikkert jævnlig 
finde Sted ved Udklækning af Larver og Pupper; idetmindste har 
jeg selv nogle Gange paa denne Maade tilfældigt faaet fremkaldt 
Isariaformer i Steden for Sommerfugle. 
Naar man ser bort fra Bakterier, som jeg her ikke skal komme 
ind paa, men alene holder sig til de ægte Svampe, bliver de paa 
Insekter og andre Leddyr snyltende Arter at henføre til nogle 
ganske faa Svampegrupper. Af Phycomycetes eller Algesvampe 
høre til insektbeboende Svampe næsten alle bekjendte Arter af 
Familien Entomophthoraceae, og af Mycomycetes eller højere Svampe 
en Del Ascomycetes, henhørende til Hypocreaceae og. Laboulbe- 
niaceae. De sidstnævnte ere tilmed ikke Snyltere i den Forstand, 
at de skade end sige dræbe Insekterne som de bebo, idet de kun 
ved en lille Tap ere hæftede i Chitinhuden, uden at trænge ind i 
Dyrets Indre; af denne Familie er der hidtil ikke funden nogen 
